b'\n_START_ARTICLE_\nBranimir Bratani\xc4\x87\n_START_PARAGRAPH_\nBranimir Bratani\xc4\x87 (Jastrebarsko, 16. svibnja 1910. - Zagreb, 1986.) bio je hrvatski etnolog.\n_START_SECTION_\n\xc5\xbdivotopis\n_START_PARAGRAPH_\nKao dijete doselio se u Zagreb, gdje je zavr\xc5\xa1io osnovnu i srednju \xc5\xa1kolu. Na zagreba\xc4\x8dkom je Filozofskom fakultetu upisao slavisti\xc4\x8dku grupu predmeta i diplomirao 1932. godine. Radio je kao srednjo\xc5\xa1kolski profesor u Karlovcu i Zagrebu, te upisao dodatni studij etnologije. Sudjelovao je u organizaciji Smotre Selja\xc4\x8dke Sloge (kasnije Smotre folklora). 1936. postaje asistent na Katedri za etnologiju Filozofskog fakulteta. Prou\xc4\x8dava ratarske kulture Europe, Bliskog i Srednjeg istoka i sjeverne Afrike, povijest etnologije, etnolo\xc5\xa1ku kartografiju i metodologiju.'